Cole Sprouse (2019)
**Cole Mitchell Sprouse** (sündinud 4. augustil 1992) on Ameerika Ühendriikide näitleja. 

Ta on Dylan Sprouse'i kaksikvend. Cole on tuntud tänu Cody Martini rollile Disney Channeli sarjas "The Suite Life of Zack & Cody" ja selle järjes "The Suite Life on the Deck". Alates 2017. aastast on Sprouse kehastanud peaosa Jughead Jonesina CW telesarjas "Riverdale". Aastal 2019 ilmus film ''Five Feet Apart'', kus Sprouse mängis peategelast.

Lapsepõlv
---------

Cole Mitchell Sprouse sündis Itaalias Arezzos. Ameeriklastest vanemad Matteuse Sprouse ja Melanie Wright õpetasid Toscana koolis inglise keelt. Cole sündis 15 minutit pärast oma kaksikvenda Dylan Sprouse'i. Ta sai nime džässlaulja ja -pianisti Nat King Cole'i järgi. Neli kuud pärast poegade sündi kolis pere tagasi oma vanematekoju Long Beachi California osariigis.

Karjäär
-------

Cole ja tema vend Dylan hakkasid näitlemisega tegelema, kui nad olid vaid kaheksa kuu vanused. Alguse sai see nende vanaema Jonine Putka Wrighti ettepanekust. Ta ise oli draamaringi õpetaja ja näitleja. Paljud Sprouse'i karjääri alguses tehtud rollid olid jagatud tema vennaga. Tihti jagasid nad telesaadetes, reklaamides ja filmides ühe ja sama lapse rolli, kuna California lapstööd reguleerivate seaduste kohaselt on laste päevane filmimisaeg piiratud. Kaksikuid palgates on võimalik ühte rolli pikemalt filmida. Mõned märkimisväärsed rollid, mida ta jagas oma vennaga, on näiteks Patrick Kelly situatsioonikomöödias "Grace Under Fire" aastatel 1993–1998, Julian 1999. aasta filmis "Big Daddy" ja noor Pistachio Disguisey 2002. aasta filmis "Master of Disguise". 2001. aastal esines Cole NBC televisiooni situatsioonikomöödias "Sõbrad", kehastades Ross Gelleri poega Beni. See oli tema esimene roll, mida ta ei jaganud venna Dylaniga. Suuremaks kasvades võtsid vennad rohkem eraldi rolle, kuid sageli töötasid siiski samades projektides. 

Cole Sprouse 2005. aastal

2005. aastal mängis Sprouse koos vennaga Cody Martinit Disney Channeli originaalseriaalis "The Suite Life of Zack ja Cody".

9. veebruaril 2016 valiti Sprouse kehastama Jughead Jonesi teleseriaalis "Riverdale".

Isiklik elu
-----------

Sprouse on suur koomiksite fänn ja töötas kuulsas Los Angelese koomiksipoes Meltdown.

2011. aastal, pärast ühte vaheaastat, läks Sprouse õppima New Yorgi Ülikooli. Algselt oli ta huvitatud filmi- ja teleproduktsiooni õppimisest, kuid siis otsustas end hoopis arheoloogiaga siduda. Ta lõpetas kooli koos oma vennaga 2015. aasta mais. Sprouse töötas ka vahepeal arheoloogia valdkonnas, osales väljakaevamistel ja tegi laboritööd. Ta on spetsialiseerunud geograafiliste infosüsteemidele ja satelliidifotode tegemisele.

Sprouse huvitub väga fotograafiast. 2011. aastal avaldas ta oma isikliku fotograafiaalase veebilehe ja osales NYUs fotograafiakursustel. Ta on pildistanud sellistele suurtele moeajakirjadele nagu Teen Vogue, L'Uomo Vogue, The Sunday Times Style ja W Magazine. Cole Sprouse'i esindab LGA Management.

Diskograafia
------------

* "A Dream Is a Wish Your Heart Makes", "Disneymania 4" (2005)
* "A Dream Is a Wish Your Heart Makes", "Princess Disneymania" (2008)

Viited
------

1. ↑  "Dylan Sprouse: Biography". *TV Guide*. Vaadatud 03.12.2013.
2. ↑  Mad Kids (mai 2006). "The Mad Kids Chatroom: This Month: Dylan & Cole Sprouse". *Mad Kids*. **1** (#3): 26–28.
3. ↑  James Brady (19.08.2007). "In Step with Dylan & Cole Sprouse". *Parade Magazine*: 22. Originaali arhiivikoopia seisuga 20.02.2009. Vaadatud 01.03.2009.
4. ↑  Popstar (juuni 2006). "Dylan & Cole take over the world!: House of Sprouse!". *Popstar Special!*: 90.
5. ↑  "Little Sprouses". *People* (Special Collector's Edition: Dylan and Cole: Zack & Cody): 14. Mai 2009. Originaali arhiivikoopia seisuga 21.10.2012. Vaadatud 09.07.2012.
6. ↑  Sprouse, Cole (06.11.2012). *Let's see if this audio file works*. Coleture Concept. Sündmuse toimumise aeg 02:16. Originaali (Audio file requires Flash) arhiivikoopia seisuga 17.11.2012. Vaadatud 06.11.2012. And I think the final thing that really contributed to my change—the biggest—was that... my brother and I were put into acting when we were eight months old by our mother because we needed money.
7. ↑  "TV Flashback". *Life Story: Dylan and Cole Scrapbook*: 20–23. 2007.
8. ↑  "Before They Were Zack & Cody". *People*: 46–47. Mai 2009. Originaali arhiivikoopia seisuga 16. detsember 2013. Vaadatud 9. mail 2018.
9. ↑  "The Sprouse Brothers Unveil Their Milk Mustache Ad".
10. ↑  "Big Guns". *Cole Sprouse Photography*. Originaali arhiivikoopia seisuga 15.05.2012. Vaadatud 19.03.2012.
11. ↑  "Dylan And Cole Sprouse Just Graduated From NYU And Our Childhood Is Over". *MTV News*. Vaadatud 25.10.2017.
12. ↑  "Cole Sprouse Would Likely Be In A Basement Sifting Through Artifacts Right Now, If It Wasn't For "Riverdale"". *BuzzFeed*. Vaadatud 27.02.2018.
13. ↑  "5 things to know about 'Riverdale' star Cole Sprouse". *ABC News*. Vaadatud 27.02.2018.
14. ↑  "LGA".
15. ↑  "A Dream is a Wish Your Heart Makes". Originaali arhiivikoopia seisuga 29. märts 2009.
16. ↑  "A Dream is a Wish Your Heart Makes".